దినారా సఫీనా
ఆమె మాస్కోలో తాతర్ జాతికి చెందిన తల్లిదండ్రులకి జన్మించింది. ఆమె తల్లి, టెన్నిస్ కోచ్ అయిన రౌజా ఇస్లానోవా, ఆమె చిన్నతనంలో ఆమెకు మొదటి శిక్షకురాలు; ఆమె తండ్రి మాస్కోలో స్పార్టక్ టెన్నిస్ క్లబ్‌కు డైరెక్టర్. ఆమె సోదరుడు మరాట్, ATP టూర్ మీద మాజీ ప్రపంచ నంబర్ 1. అంత విజయవంతమైన టెన్నిస్ కుటుంబంలో పెరగడం గురించి మాట్లాడుతూ సఫీనా ఈ విధంగా చెప్పింది: "అంత పెద్ద టెన్నిస్ కుటుంబంలో చిన్న చెల్లెలు కావడం అంత సులభమైన పరిస్థితి కాదు. అందుకే కాబోలు నేను వృధ్ధిలోకి రావడానికి చాలా సమయం పట్టింది. నా తండ్రి చాలా పోరాటపటిమ కలిగిన వాడు, కానీ నా తల్లిదండ్రులు నా మీద వత్తిడి పెట్టలేదు. నేను నా అస్థిత్వాన్ని నిరూపించుకోవాలనుకున్నాను. నాకు నేనుగా ఏదో కావాలనుకున్నాను, నా అంతట నేనే ఒక పెద్ద క్రీడాకారిణిగా ఉండాలని అనుకున్నాను. అందుకని మొదట్లో, నా మీద నేనే అతిగా వత్తిడి పెట్టుకున్నాను. కానీ కాలక్రమేణా నన్ను నేను కనుక్కున్నాను, ఆ తర్వాత ఆ పరిస్థితిలో ఇంకా బాగా ఎలా చేయాలో నేర్చుకున్నాను." ఆమె ఎనిమిదవ ఏట, సఫీనా ఆమె కుటుంబ సభ్యులు స్పెయిన్‌లోని వాలెన్షియాకు మారారు, అందువల్ల ఆమె చక్కటి స్పానిష్, రష్యన్ మరియు ఇంగ్లీష్ భాషలు మాట్లాడుతుంది.
అన్నా కోర్నికోవా
అన్నా సోవియట్ యూనియన్, మాస్కోలో 7 జూన్ 1981న జన్మించింది. ఆ సమయంలో ఆమె తండ్రి సెర్గెయి కోర్నికోవా వయస్సు 20 సంవత్సరాలు. సెర్గీ ఒక మాజీ గ్రెకో-రోమన్ రెజ్లింగ్ ఛాంపియన్ మరియు ఒక Ph.Dని పూర్తి చేశాడు మరియు మాస్కోలోని ఫిజికల్ కల్చర్ మరియు స్పోర్ట్ విశ్వవిద్యాలయంలో ఒక ప్రొఫెసర్‌గా ఉండేవాడు. 2001 నాటికి, అతను అక్కడ ఒక తాత్కాలిక యుద్ధ కళల శిక్షకుడుగా పనిచేస్తున్నాడు. ఆమె తల్లి అల్లా ఒక బలమైన దేహం గల బంగారు జత్తు ఉన్న మహిళ, ఈమె 18 సంవత్సరాల వయస్సులో అన్నాకు జన్మనిచ్చింది, ఈమె 400-మీటర్ రన్నర్ కూడా.